Xornadas de Patrimoniu Lingüísticu y Cultural
#000001
El Teixu asesora a Faceira na realización d’un mapa cona toponimia tradicional de Cabreira
#000004
El Teixu, Rede pal Estudiu y Defensa de la Llingua Asturllionesa asesoróu a l’Asociación Faceira na realización d’un mapa de Cabreira cona toponimia tradicional d’esta comarca llionesa. El mapa, que vai presentase esti sábadu, 11 de santamarina, na Fiesta de Cabreira en Ñogare, recuéi los ñomes de tódolos llugares cabreireses, amás de los principales picos, rieos y llagos. El Teixu puxo a disposición de Faceira los topónimos tradicionales recoyieos pola asociación en distintas encuestas feitas a personas mayores de los cinco términos municipales cabreireses.
#000005
Esta nun yia la única actividá qu’El Teixu está realizando actualmente na comarca. Nas últimas sumanas chegóu tamién a los distintos conceyos de Cabreira la campaña de retulación de locales públicos, desenvolvida cono títulu “Na llengua de casa”, que quier facer visible l’asturllionés nos espacios de socialización cotidiana, de maneira que la llengua esteya presente neillos con normalidá. Esta campaña empicipióu yá no 2013 con gran éxitu no conceyu de Torenu y extendieuse dende aquella por distintos llugares d’El Bierciu, Páramu, Palacios y Ḷḷaciana.
#000006
El mapa de la comarca en formatu póster, que vai estar a la venta esti 11 de santamarina en Ñogare, está publicáu por Faceira y fuei realizáu pol ilustrador Alberto Álvarez Peña, y detalla los ñomes de tódolos llugares cabreireses, de Salas a Villar y de Santalavilla a Quintaniella, amás d’hidrónimos como El Rieu Eria o El Llagu de Truitiellas ou orónimos como Peñataravinca ou El Picu Talenu. Todos estos ñomes son frueitu del trabayu de recoyida de la toponimia mayor de las provincias de Llión y Zamora, un llabor no qu’esta asociación lleva casi díaz años a través d’entrevistas de tipu llingüísticu a personas que conocen el territoriu y mantienen las distintas falas d’estas dúas provincias.
#000007